29/12/2016 | Administración LocalMunicipal
Boiro
Anuncio de aprobación definitiva de modificación da Ordenanza do IVTM

ANUNCIO Unha vez transcorrido o período de información pública e presentadas alegacións, o Pleno do Concello de Boiro, na súa sesión de 27/12/2016, acordou: Primeiro. –Desestimar as alegacións presentadas e aprobar definitivamente a modificación da ordenanza fiscal n.º 2 reguladora do imposto de vehículos de tracción mecánica no seu art 5 de tal xeito que quede redactado: 1. Gozarán dunha bonificación do 100% na cota os vehículos históricos segundo o marcado polo R. D. 1247/95, do 14 de xullo, polo que se aproba o Regulamento de vehículos históricos.2. A bonificación deberá ser solicitada polo interesado e deberá ir acompañada da seguinte documentación: – DNI do solicitante. – Copia compulsada do permiso de circulación. – Ficha técnica do vehículo. – Documentación acreditativa da declaración como vehículo histórico do vehículo. Segundo. –As exencións concedidas no IVTM ata de agora polo concepto de antiguidade quedarán sen efecto a partir do exercicio económico no que entre en vigor a modificación recollida no apartado anterior. Terceiro. –Aprobar definitivamente a modificación da Ordenanza fiscal n.º 2, reguladora do imposto de vehículos de tracción mecánica introducindo un art 6 de tal xeito que quede redactado: Art.6.–Bonificación vehículos respetuosos medio ambiente.1. Gozarán dunha bonificación na cota do imposto os seguintes vehículos, tendo en conta a información da base de datos da Dirección Xeral de Tráfico (DXT): a) 50% de bonificación cunha duración indefinida para os vehículos que, segundo os datos obrantes na base de datos de vehículos do Rexistro Público da DXT, figuren clasificados na táboa de identificación de vehículos híbridos e eléctricos nas seguintes categorías: eléctricos de batería, eléctricos enchufables ou eléctricos de autonomía estendida. b) 50% de bonificación cunha duración indefinida para os vehículos que, segundo os datos obrantes na base de datos de vehículos do Rexistro Público da DXT, figuren clasificados na táboa de combustibles nas seguintes categorías: vehículos de gas licuado de petróleo, gas natural comprimido, gas natural licuado, hidróxeno, biometano, etanol ou biodiesel. c) 50% de bonificación durante 5 anos naturais, contados desde a data de primeira matriculación, para os vehículos que, segundo os datos obrantes na base de datos de vehículos do Rexistro Público da DXT, figuren clasificados na táboa de identificación de vehículos híbridos e eléctricos como vehículos eléctricos híbridos. Os beneficios dos apartados a), b) e c) anteriores son incompatibles entre si. Os interesados deberán presentar a solicitude de bonificación con anterioridade ao día un de febreiro ou, nos casos de primeira adquisición do vehículo, no momento da alta no padrón municipal. En caso contrario, a concesión da bonificación terá efectos desde o período impositivo seguinte ao da solicitude. Para a concesión da bonificación será requisito imprescindible que o vehículo apareza na base de datos da DXT na categoría indicada. Cuarto. –Publicar o correspondente anuncio no BOP. Contra o presente acordo, de confomidade co disposto no art 19 do Rdlex 2/2004, do 5 de marzo, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de 2 meses, contados a partir do día seguinte á publicación deste anuncio. Boiro a 28/12/2016. O alcalde Asdo.: Juan José Dieste Ortigueira